Vuorovaikutus, jota käytetään kumppanin löytämiseen ja viime kädessä pariutumiseen, on peliä, jossa on omat sääntönsä. Nyt sääntöjä muutetaan toista osapuolta kuulematta.

Seksuaalista häirintää vastustavassa #Metoo-kampanjassa on tuotu julki tärkeitä asioita. Useimmat ikäiseni ja nuoremmat naiset ovat joutuneet omalta kohdaltaan tai vierestä seuraamaan, miten ahdistelijat käyttävät hyväksi esimies- tai muuta valta-asemaansa. Toivottavasti kampanja on pelotellut näitä jahtaavia johtajia.